
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 339 

19 Φεβρουάριου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Διάλυση κοινωφελούς ιδρύματος με την επωνυμία 
«Κοινωφελές Ίδρυμα Δημοσθένους και Ισμήνης 
Γούλα» που κυρώθηκε με το από 10-8-1981 π.δ/ 

γμα (ΦΕΚ 214/Α). 1 

Έγκριση τροποποίησης των διατάξεων του οργανι¬ 
σμού του ιδρύματος με την επωνυμία «Ινστιτού¬ 
το Νεοελληνικών Σπουδών» που κυρώθηκε με το 
αριθμ. 235/1960 (ΦΕΚ 51 Α') β.δ/γμα και τροποποιή¬ 
θηκε με τα από 31-1-1987 (ΦΕΚ 111 Β') και 26-7-2004 
(ΦΕΚ 1267 Β') π.δ/γματα. 2 

ΑΠΟΦΑΣΕΙΣ 


Καθορισμός του κατ’ αποκοπή χορηγήματος για κα¬ 
θαριότητα της ΥΔ.Ε. Ν. Πιερίας έτους 2013. 3 

Καθιέρωση υπερωριακής εργασίας με αμοιβή, πέ¬ 
ραν του κανονικού ωραρίου, για πέντε (5) υπαλ¬ 
λήλους της Αποκεντρωμένης Διοίκησης Θεσσα¬ 
λίας - Στερεός Ελλάδας για το έτος 2013. 4 

Τροποποίηση της απόφασης «Ρύθμιση θεμάτων Συγ¬ 
χώνευσης του ΙΤΣΑΚ με τον ΟΑΣΠ». 5 

Καθορισμός προσωρινών θέσεων εργασίας κρατουμένων 

στο Ειδικό Κατάστημα Κράτησης Νέων Αυλώνα. 6 

Χορήγηση άδειας Άσκησης Επαγγέλματος Κοινωνι¬ 
κού Λειτουργού στην ΚΟΥΡΚΟΥΜΕΛΗ ΑΙΚΑΤΕΡΙ¬ 
ΝΗ ΤΟΥ ΓΕΩΡΓΙΟΥ. 7 

Έγκριση, προκήρυξη και ανάθεση διενέργειας της 
Ετήσιας Στατιστικής Έρευνας Παραγωγής και 
Πωλήσεων Βιομηχανικών Προϊόντων (ΡΒΟϋΟΟΜ), 


έτους 2012, έγκριση χρησιμοποίησης στατιστικών 
οργάνων και καθορισμός αμοιβής τους για το 
έτος 2013. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Υ4ε/οικ. 115689/3-12-2012 
απόφαση του Υπουργού Υγείας που δημοσιεύθη- 
κε στο ΦΕΚ 3575/31-12-2012 (τεύχος Β'). 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Διάλυση κοινωφελούς ιδρύματος με την επωνυμία «Κοι¬ 
νωφελές Ίδρυμα Δημοσθένους και Ισμήνης Γούλα» 
που κυρώθηκε με το από 10-8-1981 π.δ/γμα (ΦΕΚ 
214/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 101 και 119 του Εισα¬ 
γωγικού Νόμου του Αστικού Κώδικα και β) του άρθρου 
118 του Αστικού Κώδικα. 

2. α) Τις αριθμ. 8788/12-2-1981, 9042/17-4-1981 και 9133/ 
8-5-1981 πράξεις του συμβολαιογράφου Αθηνών Ανα¬ 
στασίου Μπακόλα, με τις οποίες ο Δημοσθένης Γούλας 
σύστησε κοινωφελές ίδρυμα με την επωνυμία «Κοινωφε¬ 
λές Ίδρυμα Δημοσθένους και Ισμήνης Γούλα», με έδρα 
την Αθήνα και β) το από 10-8-1981 π.δ/γμα (ΦΕΚ 214/Α) 
με το οποίο εγκρίθηκε η σύσταση και κυρώθηκε ο Ορ¬ 
γανισμός του ιδρύματος. 

3. Το αριθμ. 2/14-5-2010 πρακτικό συνεδρίασης του 
Διοικητικού Συμβουλίου του ιδρύματος. 

4. Την από 21-3-2012 γνωμοδότηση του Συμβουλίου 
Εθνικών Κληροδοτημάτων. 

5. Την αριθμ. Δ6Α1104503 ΕΞ2011/21-7-2011 (ΦΕΚ 1670/Β) 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας 
Δημόσιας Περιουσίας. 

6. Την αριθμ. οικ. 14362/20/18-7-2012 (ΦΕΚ 2166/Β) από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας, περί ανάθεσης 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Πρόνοιας. 

7. Τα π.δ/γματα 85/2012 (ΦΕΚ 141/Α) και 88/2012 (ΦΕΚ 
143/Α). 

Με πρόταση του Υπουργού Οικονομικών, του Υπουρ¬ 
γού Παιδείας και θρησκευμάτων, Πολιτισμού και Αθλητι¬ 
σμού και του Υφυπουργού Εργασίας, Κοινωνικής Ασφά¬ 
λισης και Πρόνοιας, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο μόνο 

Διαλύουμε το κοινωφελές ίδρυμα με την επωνυμία 
«ΚοινωφελέςΙδρυμα Δημοσθένους και Ισμήνης Γούλα», 
η σύσταση του οποίου εγκρίθηκε με το από 10-8-1981 
π.δ/γμα (ΦΕΚ 214/Α), λόγω της οικονομικής του αδυνα¬ 
μίας να εκτελέσει τον σκοπό του όπως ορίζεται στον 
οργανισμό του. Η περιουσία του ιδρύματος θα περιέλθει 
στην Αδελφότητα Γρανιτσιωτών Ευρυτανίας, για την 
εκτέλεση του ίδιου σκοπού. 

Στους Υπουργούς Οικονομικών, Παιδείας και Θρη¬ 
σκευμάτων, Πολιτισμού και Αθλητισμού και Εργασίας, 
Κοινωνικής Ασφάλισης και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 31 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 
-♦- 

( 2 ) 

Έγκριση τροποποίησης των διατάξεων του οργανισμού 
του ιδρύματος με την επωνυμία «Ινστιτούτο Νεοελλη¬ 
νικών Σπουδών» που κυρώθηκε με το αριθμ. 235/1960 
(ΦΕΚ 51 Α') β.δ/γμα και τροποποιήθηκε με τα από 
31-1-1987 (ΦΕΚ 111 Β') και 26-7-2004 (ΦΕΚ 1267 Β') 
π.δ/γματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 2-5-1956 δημόσιας διαθή¬ 
κης του Μανόλη Τριανταφυλλίδη, β) του από 22-10-1959 
β.δ./τος (ΦΕΚ 228 Α') περί εγκρίσεως συστάσεως του 
κοινωφελούς Ιδρύματος εν Θεσσαλονίκη υπό την επω¬ 
νυμία «Ινστιτούτο Νεοελληνικών Σπουδών», γ) του αριθμ. 
235/1960 β.δ/τος (ΦΕΚ 51 Α'), με το οποίο κυρώθηκε ο 
Οργανισμός του, δ) τα από 31-1-1987 (ΦΕΚ 111 Β') και 
26-7-2004 (ΦΕΚ 1267 Β') π.δ/γματα με τα οποίο τροπο¬ 
ποιήθηκε, συμπληρώθηκε και κωδικοποιήθηκε ο Οργανι¬ 
σμός αυτού, ε) του άρθρου 98 του α.ν. 2039/1939, δ) του 
άρθρου 101 του Εισαγωγικού νόμου του Αστικού Κώδικα 
και ε) του άρθρου 110 του Αστικού Κώδικα. 

2. Το από 4-6-2009 πρακτικό του Διοικητικού Συμβου¬ 
λίου του Ιδρύματος. 

3. Το αριθμ. 1412/29-6-2009 πρακτικό συνεδριάσεως 
του Πρυτανικού Συμβουλίου του Αριστοτελείου Πανε¬ 
πιστημίου Θεσσαλονίκης. 

4. Την αριθμ. 9/6-7-2011 γνωμοδότηση του Συμβουλίου 
Εθνικών Κληροδοτημάτων. 

5. Την αριθμ. Δ6Α1104503 ΕΞ 2011/21-7-2011 (ΦΕΚ 1670Β) 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
περί έναρξης της λειτουργίας της Γ ενικής Γ ραμματείας 
Δημόσιας Περιουσίας. 

6. Το αριθμ. 85/2012 Π.Δ/γμα (ΦΕΚ 141 Α'). 


Με πρόταση του Υπουργού Οικονομικών και του 
Υπουργού Παιδείας και Θρησκευμάτων, Πολιτισμού και 
Αθλητισμού αποφασίζουμε: 

Αρθρο μόνο 

Εγκρίνουμε την τροποποίηση των άρθρων 1, 6 και 9 
του οργανισμού του κοινωφελούς ιδρύματος με την 
επωνυμία «Ινστιτούτο Νεοελληνικών Σπουδών», όπως 
αποφασίστηκε από το Διοικητικό Συμβούλιο του Ιδρύ¬ 
ματος αυτού κατά τη συνεδρίαση της 4-6-2009 και 
σύμφωνα με την αριθμ. 9/6-7-2011 γνωμοδότηση του 
Συμβουλίου Εθνικών Κληροδοτημάτων, ως ακολούθως: 

1. Στο τέλος του άρθρου 1 παρ. γ προστίθεται το 
ακόλουθο εδάφιο: 

«...Οι προϋποθέσεις, οι όροι και η διαδικασία χορήγη¬ 
σης υποτροφιών καθορίζονται από το Διοικητικό Συμ¬ 
βούλιο και διέπονται από τις διατάξεις του α.ν. 2039/1939 
και το 18/23-8-1941 κ.δ/γμα». 

2. Στο άρθρο 6 η παρ. 1 αντικαθίσταται ως εξής: 

«1. Το τακτικό προσωπικό του Ινστιτούτου διακρίνε- 
ται σε α) ερευνητικό και β) διοικητικό. Το ερευνητικό 
προσωπικό αποτελείται από το Διευθυντή και μέχρι 
δέκα ερευνητές. Το διοικητικό προσωπικό αποτελείται 
από το Γραμματέα και μέχρι πέντε διοικητικούς υπαλ¬ 
λήλους. Την εποπτεία της οικονομικής διαχείρισης του 
Ιδρύματος εκτελεί με ειδική αποζημίωση υπάλληλος 
του Πανεπιστημίου Θεσσαλονίκης, κατά προτίμηση της 
Οικονομικής Υπηρεσίας του, (στο εξής Διαχειριστής), 
που ορίζεται από τον Πρύτανη ύστερα από πρόταση του 
Διοικητικού Συμβουλίου. Ο Διαχειριστής αυτός μπορεί 
να παραμείνει στη θέση του και μετά την αποχώρησή 
του από την υπηρεσία, με απόφαση του Διοικητικού 
Συμβουλίου και για χρόνο προσδιοριζόμενο στην από¬ 
φαση. Η συντήρηση-διαχείριση των ακινήτων του Ιν¬ 
στιτούτου στην Αθήνα (είσπραξη και αναπροσαρμογή 
μισθωμάτων, συντήρηση των ακινήτων κ.λπ.) ανατίθεται 
με απόφαση του Διοικητικού Συμβουλίου σε πρόσωπο 
της επιλογής του, κατά προτίμηση με νομικές γνώσεις, 
λαμβανομένων υπόψη των διατάξεων του άρθρου 23§3 
του Α.Ν. 2039/1939. Το Διοικητικό Συμβούλιο μπορεί να 
προσλαμβάνει έκτακτο επιστημονικό ή διοικητικό προ¬ 
σωπικό για ορισμένο χρονικό διάστημα για την κάλυψη 
έκτακτων αναγκών, με προσόντα και αποδοχές που 
ορίζονται από το Διοικητικό Συμβούλιο κατά περίπτωση 
και σύμφωνα με τις ισχύουσες διατάξεις». 

3. Στο άρθρο 6 οι περιπτώσεις (α) και (β) της παρ. 2, 
αντικαθίστανται ως εξής: 

«2α) Ο Διευθυντής και οι ερευνητές του Ινστιτούτου είναι 
επιστήμονες που εργάζονται για την παραγωγή ή βελτίω¬ 
ση γνώσεων και την εφαρμογή τους. Για τους ερευνητές 
προβλέπονται τρεις βαθμίδες, του Επιστημονικού Συνερ¬ 
γάτη, του Δόκιμου Ερευνητή και του Κύριου Ερευνητή. 

Ο επιστημονικός συνεργάτης πρέπει να είναι απόφοιτος 
της Φιλοσοφικής Σχολής Α.Ε.Ι. της ημεδαπής ή ομοταγούς 
Ιδρύματος της αλλοδαπής με μεταπτυχιακό δίπλωμα ει¬ 
δίκευσης σχετικό με τους σκοπούς του Ινστιτούτου ή να 
έχει τουλάχιστον τριετή εργασιακή εμπειρία σε επιστη¬ 
μονικό αντικείμενο σχετικό με τους σκοπούς του Ινστι¬ 
τούτου ή ικανό αριθμό δημοσιευμάτων σχετικών με τους 
σκοπούς του Ινστιτούτου ή συνδυασμό των παραπάνω. 

Ο Δόκιμος Ερευνητής πρέπει να είναι διδάκτορας 
Φιλοσοφικής Σχολής Α.Ε.Ι. ή ομοταγούς Ιδρύματος του 
εξωτερικού, με διδακτορική διατριβή της οποίας το θέμα 
έχει σχέση με τους σκοπούς του Ινστιτούτου. 

Ο Κύριος Ερευνητής πρέπει να είναι διδάκτορας Φι¬ 
λοσοφικής Σχολής Α.Ε.Ι. ή ομοταγούς Ιδρύματος του 
εξωτερικού, με διδακτορική διατριβή της οποίας το θέμα 
έχει σχέση με τους σκοπούς του Ινστιτούτου και να 
έχει δημοσιεύσει αξιόλογο επιστημονικό έργο σχετικό 
με τους σκοπούς του Ινστιτούτου. 

Ο Διευθυντής του Ινστιτούτου πρέπει να είναι διδά¬ 
κτορας Φιλοσοφικής Σχολής Α.Ε.Ι. ή ομοταγούς Ιδρύμα¬ 
τος του εξωτερικού, με διδακτορική διατριβή της οποίας 
το θέμα έχει σχέση με τους σκοπούς του Ινστιτούτου 
και να έχει δημοσιεύσει ικανό και αξιόλογο επιστημονικό 
έργο σχετικό με τους σκοπούς του Ινστιτούτου. 

Οι ερευνητές του Ινστιτούτου προσλαμβάνονται με 
απόφαση του Διοικητικού Συμβουλίου, με την υπογραφή 
σχετικής σύμβασης για τριετή θητεία, στη βαθμίδα του 
Επιστημονικού Συνεργάτη, του Δόκιμου Ερευνητή ή του 
Κύριου Ερευνητή, ανάλογα με την προκήρυξη. 

Ο Επιστημονικός Συνεργάτης, μετά τη λήξη της τριετί¬ 
ας, μπορεί να ζητήσει ανανέωση της σύμβασής του για 
άλλα τρία χρόνια. Μετά τη λήξη της δεύτερης τριετίας 
και έπειτα από θετική κρίση του Διοικητικού Συμβουλίου, 
η σύμβασή του με το Ινστιτούτο μετατρέπεται σε αορί¬ 
στου χρόνου. Αν η απόφαση του Διοικητικού Συμβουλίου 
είναι αρνητική, λήγει η σύμβασή του με το Ινστιτούτο. 

Ο Δόκιμος Ερευνητής, μετά τη λήξη της τριετίας, μπο¬ 
ρεί να ζητήσει την ανανέωση της σύμβασής του για 
άλλα τρία χρόνια. Μετά τη λήξη της δεύτερης τριετίας 
και έπειτα από θετική κρίση του Διοικητικού Συμβουλίου, 
η σύμβασή του με το Ινστιτούτο μετατρέπεται σε αο¬ 
ρίστου χρόνου και συγχρόνως το Διοικητικό Συμβούλιο 
αποφασίζει αν θα προαχθεί στη βαθμίδα του Κύριου 
Ερευνητή. Αν, ως προς το θέμα της προαγωγής, η από¬ 
φαση του Διοικητικού Συμβουλίου είναι αρνητική, ο Δό¬ 
κιμος Ερευνητής μπορεί ανά τριετία να υποβάλλει στο 
Διοικητικό Συμβούλιο σχετικό αίτημα. Εάν ο ερευνητής 
έχει προσληφθεί στη βαθμίδα του Κύριου Ερευνητή, 
μετά τη λήξη της τριετίας, μπορεί να ζητήσει την ανα¬ 
νέωση της σύμβασής του για άλλα τρία χρόνια. Μετά 
τη λήξη της δεύτερης τριετίας και έπειτα από θετική 
κρίση του Διοικητικού Συμβουλίου, η σύμβασή του με το 
Ινστιτούτο μετατρέπεται σε αορίστου χρόνου. Αν η κρί¬ 
ση του Διοικητικού Συμβουλίου σε οποιαδήποτε φάση 
είναι αρνητική, λήγει η σύμβασή του με το Ινστιτούτο. 

Ο Διευθυντής του Ινστιτούτου προσλαμβάνεται με 
απόφαση του Διοικητικού Συμβουλίου, με την υπογραφή 
σχετικής σύμβασης, για τριετή θητεία. Μετά τη λήξη 
της τριετίας η σύμβασή του διακόπτεται ή γίνεται αο¬ 
ρίστου χρόνου, ανάλογα με την κρίση του Διοικητικού 
Συμβουλίου. Στην περίπτωση που η κρίση του Διοικητι¬ 
κού Συμβουλίου δεν είναι θετική για τη μετατροπή της 
συμβασιακής σχέσης σε αορίστου χρόνου, ο Διευθυντής 
μπορεί να ζητήσει την ανανέωση της σύμβασης για μία 
ακόμη τριετία. Μετά τη λήξη της δεύτερης τριετίας και 
έπειτα από θετική κρίση του Διοικητικού Συμβουλίου, 
η σύμβασή του με το Ινστιτούτο μετατρέπεται σε αο¬ 
ρίστου χρόνου. 

2β) Τα μέλη του τακτικού διοικητικού προσωπικού 
του Ινστιτούτου προσλαμβάνονται με απόφαση του 
Διοικητικού Συμβουλίου για τριετή θητεία, με τη λήξη 
της οποίας κρίνονται από το Διοικητικό Συμβούλιο. Εάν 
κριθούν επιτυχώς, η σχέση εργασίας τους μετατρέπεται 
σε αορίστου χρόνου, εάν όμως κατά την κρίση αυτή 
αποτύχουν λήγει η σύμβασή τους με το Ινστιτούτο. 


Ο Γραμματέας του Ινστιτούτου πρέπει να είναι πτυ- 
χιούχος Α.Ε.Ι. της ημεδαπής ή ομοταγούς Ιδρύματος 
της αλλοδαπής. 

Οι διοικητικοί υπάλληλοι πρέπει να είναι τουλάχιστον 
απόφοιτοι λυκείου. 

Για τις προαγωγές των μελών του τακτικού διοικητι¬ 
κού προσωπικού του Ινστιτούτου ισχύουν οι διατάξεις 
που αναφέρονται στους μόνιμους διοικητικούς υπαλ¬ 
λήλους του αντίστοιχου κλάδου του Πανεπιστημίου 
Θεσσαλονίκης». 

4. Στο άρθρο 6 η παρ. 4, αντικαθίσταται ως εξής: 

«4. Οι αποδοχές των μελών του τακτικού ερευνητικού 
προσωπικού του Ινστιτούτου καθορίζονται με βάση τη 
βαθμίδα στην οποία εντάσσεται κάθε μέλος. Συγκε¬ 
κριμένα: Οι αποδοχές του Διευθυντή ισούνται με τον 
βασικό μισθό και όλα τα επιδόματα που προβλέπονται 
εκάστοτε για τη βαθμίδα του καθηγητή των Α.Ε.Ι. Οι 
αποδοχές του Κύριου Ερευνητή ισούνται με τον βασικό 
μισθό και όλα τα επιδόματα που προβλέπονται εκάστο¬ 
τε για τη βαθμίδα του αναπληρωτή καθηγητή των Α.Ε.Ι. 
Οι αποδοχές του Δόκιμου Ερευνητή ισούνται με τον 
βασικό μισθό και όλα τα επιδόματα που προβλέπονται 
εκάστοτε για τη βαθμίδα του λέκτορα των Α.Ε.Ι. Οι 
αποδοχές του Επιστημονικού Συνεργάτη ορίζονται σε 
ποσοστό 80% των πόσης φύσεως ακαθάριστων αποδο¬ 
χών του πρωτοδιοριζόμενου Δόκιμου Ερευνητή χωρίς 
προϋπηρεσία και χωρίς οικογενειακές υποχρεώσεις. Οι 
αποδοχές των μελών του τακτικού διοικητικού προσωπι¬ 
κού του Ινστιτούτου ισούνται με τις αντίστοιχες πόσης 
φύσεως αποδοχές των μόνιμων διοικητικών υπαλλήλων 
του αντίστοιχου κλάδου του Πανεπιστημίου Θεσσαλο¬ 
νίκης, προσαυξημένες κατά 15%. 

Στα μέλη του τακτικού προσωπικού προσμετράται 
κάθε προηγούμενη υπηρεσία σε δημόσιο ή ιδιωτικό 
φορέα, τυχόν προϋπηρεσία τους είτε στο τακτικό είτε 
στο έκτακτο προσωπικό του Ινστιτούτου Νεοελληνικών 
Σπουδών, καθώς και σε ομοειδή Ιδρύματα του εσωτε¬ 
ρικού ή του εξωτερικού». 

5. Το άρθρο 9 «Μεταβατικές διατάξεις», διαγράφεται. 

Στους Υπουργούς Οικονομικών και Παιδείας και Θρη¬ 
σκευμάτων, Πολιτισμού και Αθλητισμού αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 31 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθμ. 434 (3) 

Καθορισμός του κατ’ αποκοπή χορηγήματος για 
καθαριότητα της Υ.Δ.Ε. Ν. Πιερίας έτους 2013. 

Ο ΠΡΟΪΣΤΑΜΕΝΟΣ Υ.Δ.Ε. 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2314/1963 
«Περί καθαρισμού δημοσίων καταστημάτων» (ΦΕΚ Α'/59). 

2. Τις διατάξεις του άρθρου 37 του Ν. 2072/1992 «Ρύθ¬ 
μιση επαγγέλματος ειδικού τεχνικού προσθετικών και 
ορθωτικών κατασκευών και λοιπών ειδών αποκατάστα¬ 
σης και άλλες διατάξεις» (ΦΕΚ Α'/125). 

3. Την απόφαση αριθμ. 2/5091/0026/25.05.2012 (ΦΕΚ 
1741 /Β/25.05.2012) Υπ. Οικονομικών «Περί καθορισμού δια¬ 
δικασίας και δικαιολογητικών για την πληρωμή δαπανών 
πάγιων κατ’ αποκοπή χορηγημάτων και μισθωμάτων κτι¬ 
ρίων δημοσίων υπηρεσιών» και ιδίως το άρθρο 2 αυτής. 

4. Τον νόμο 3861/2010 (ΦΕΚ 112/τεύχος Α') «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο διαδίκτυο «Πρόγραμμα Διαύ¬ 
γεια» και άλλες διατάξεις» 

5. Την απόφαση αριθμ. 2062200/6414/004/01.09.1997 
(ΦΕΚ 858/Β/1997) του Υπ. Οικονομικών «Περί μεταβίβα¬ 
σης αρμοδιοτήτων του Υπουργού Οικονομικών στους 
Προϊσταμένους των Περιφερειακών Υπηρεσιών του Γενι¬ 
κού Λογιστηρίου του Κράτους και της εξουσίας να υπο¬ 
γράφουν «Με εντολή Υπουργού», στο Γενικό Διευθυντή 
Διοίκησης και σε Προϊσταμένους Δ/νσεως και Τμήματος 
του Γενικού Λογιστηρίου του Κράτους, όπως τροπο¬ 
ποιήθηκε με την απόφαση του Υπ. Οικονομικών αριθμ. 
1121103/2068/0006Β/1998 (ΦΕΚ 1175/Β/1998/11.11.1998). 

6. Την απόφαση αριθμ. 2061120/26.08.1997 (ΦΕΚ 754/ 
Β/97) του Υπ. Οικονομικών «Ορισμός Κυρίων Διατακτών». 

7. Την εγγεγραμμένη πίστωση στον Π/Υ της Υπηρεσίας 
μας για το έτος 2013 ποσού 3.000,00 Ευρώ, στον ειδικού 
Φορέα 235 και ΚΑΕ 1232 με ποσοστό διάθεσης 75 % για 
κατ’ αποκοπή χορήγημα καθαριότητας. 

8. Τις υπάρχουσες υπηρεσιακές ανάγκες, αποφασί¬ 
ζουμε: 

Καθορίζουμε το μηνιαίο ύψος του κατ’ αποκοπή χο¬ 
ρηγήματος για δαπάνες καθαριότητας της Υ.Δ.Ε. Ν. Πι¬ 
ερίας του Ειδικού Φορέα 235 και ΚΑΕ 1232 στο ποσό 
των 250,00 Ευρώ, έως και Σεπτέμβριο του έτους 2013 
σύμφωνα με το υπάρχον ποσοστό διάθεσης του 75 %. 

Η παραπάνω δαπάνη συνολικού ύψους 3.000,00 κατα¬ 
βάλλεται με χρηματικά εντάλματα σύμφωνα με την από¬ 
φαση αριθμ. 2/5091/0026/25.05.2012 (ΦΕΚ 1741/Β/25.05.2012) 
Υπ. Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Ιανουάριου 2013 

Με εντολή Υπουργού 
Η Προϊσταμένη ΥΔΕ κ.α.α. 

Η Αναπληρώτρια Προϊσταμένη ΥΔΕ 
ΑΝΤΙΓΟΝΗ ΖΟΡΜΠΑ 
-♦- 

Αριθμ. 48565 (4) 

Καθιέρωση υπερωριακής εργασίας με αμοιβή, πέραν 
του κανονικού ωραρίου, για πέντε (5) υπαλλήλους 
της Αποκεντρωμένης Διοίκησης Θεσσαλίας - Στε¬ 
ρεός Ελλάδας για το έτος 2013. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) των άρθρων 4 και 20 του ν. 4024/2011 (ΦΕΚ 226/Α/ 
27.10.2011) «Συνταξιοδοτικές ρυθμίσεις, ενιαίο μισθο- 
λόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 


δημοσιονομικής στρατηγικής 2012-2015», όπως τροπο¬ 
ποιήθηκε με την παρ. 1 του άρθρου 45 του ν. 4071 (ΦΕΚ 
85/Α/11 .·4.2012) «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση Οδηγίας 2009/50/ΕΚ.», 

β) των άρθρων 6 και 283 παρ. 4 του ν. 3852/2010 (ΦΕΚ 
87/Α/07.06.2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης», 

γ) του Π.Δ/τος 138/2010 (ΦΕΚ 231/Α/27.12.2010) «Οργα¬ 
νισμός της Αποκεντρωμένης Διοίκησης Θεσσαλίας - 
Στερεός Ελλάδας», 

δ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως αυτός 
κυρώθηκε με το άρθρο πρώτο του Π.Δ/τος 63/2005 (ΦΕΚ 
98/Α/22.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα». 

2. Το Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
.Νέας Γενιάς» (ΦΕΚ 147/τ.Α'). 

3. Την υπ’ αριθμ. 2/13917/0022/17.2.2012 κοινή υπουργική 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης (ΦΕΚ 414/Β723.2.2012) 
«Καθορισμός αποδοχών του προσωπικού με σχέση ερ¬ 
γασίας ιδιωτικού δικαίου ορισμένου χρόνου που απα¬ 
σχολείται στο Δημόσιο, Ν.Π.Δ.Δ. και ΟΤΑ και των ανα¬ 
πληρωτών εκπαιδευτικών.» 

4. Την αριθ. 2/78400/0022/14.11.2011 εγκύκλιο του Γενι¬ 
κού Λογιστηρίου του Κράτους. 

5. Το αριθ. 23166/266291/19.12.2012 έγγραφο της Απο¬ 
κεντρωμένης Διοίκησης Θεσσαλίας - Στερεός Ελλάδας, 
με τους πίνακες προγραμματισμού υπερωριακής εργα¬ 
σίας και τη συνημμένη αριθ. 13823/6γ/14.12.2012 βεβαίωση 
ύπαρξης πίστωσης της Υ.Δ.Ε. Λάρισας. 

6. Την ανάγκη απασχόλησης τεσσάρων (4) μονίμων 
υπαλλήλων κατηγορίας ΥΕ της Αποκεντρωμένης Διοί¬ 
κησης Θεσσαλίας - Στερεός Ελλάδας, πέραν του κανο¬ 
νικού ωραρίου, κατά τις απογευματινές ώρες, για την 
φύλαξη του κτιρίου της Αποκεντρωμένης Διοίκησης 
Θεσσαλίας - Στερεός Ελλάδας και ειδικά της Διεύθυν¬ 
σης Αλλοδαπών και Μετανάστευσης, λόγω των αλλε¬ 
πάλληλων αποπειρών διάρρηξης, με σκοπό την κλοπή 
των εντύπων διαμονής αλλοδαπών (βινιέτες) κ.λπ. 

7. Την ανάγκη απασχόλησης ενός (1) ειδικού συνερ¬ 
γάτη κατηγορίας ΔΕ της Αποκεντρωμένης Διοίκησης 
Θεσσαλίας - Στερεός Ελλάδας, πέραν του κανονικού 
ωραρίου, κατά τις απογευματινές ώρες, για τις ανάγκες 
μετακίνησης της Γ. Γ. σε συσκέψεις με κυβερνητικά 
όργανα και επίσημους φορείς στην Αθήνα ή αλλού, σε 
εθιμοτυπικές επισκέψεις και εκδηλώσεις, σε έκτακτες 
υπηρεσιακές ανάγκες σε όλους τους νομούς της Απο¬ 
κεντρωμένης Διοίκησης Θεσσαλίας - Στερεός Ελλάδας. 

8. Το γεγονός ότι η δαπάνη για την υπερωριακή απα¬ 
σχόληση των ανωτέρω υπαλλήλων, η οποία ανέρχεται 
στο ποσό των πέντε χιλιάδων επτακοσίων εξήντα οκτώ 
ευρώ και πενήντα εννέα λεπτών (5.768,59€), θα καλυφθεί 
από εγγεγραμμένες για το σκοπό αυτό πιστώσεις στον 
προϋπολογισμό οικ. έτους 2013 και συγκεκριμένα από 
τις εγγεγραμμένες πιστώσεις στον ΚΑΕ 0511 του ειδικού 
φορέα 992-35/071, αποφασίζουμε: 

Α. Καθιερώνουμε, για το έτος 2013, υπερωριακή ερ¬ 
γασία με αμοιβή, πέραν του κανονικού ωραρίου, κατά 
τις απογευματινές ώρες, για τέσσερις (4) μόνιμους 
υπαλλήλους της Αποκεντρωμένης Διοίκησης Θεσσα¬ 
λίας - Στερεός Ελλάδας για την φύλαξη του κτιρίου 
της Αποκεντρωμένης Διοίκησης Θεσσαλίας - Στερε¬ 
ός Ελλάδας και ειδικά της Διεύθυνσης Αλλοδαπών και 
Μετανάστευσης, λόγω των αλλεπάλληλων αποπειρών 
διάρρηξης, με σκοπό την κλοπή των εντύπων διαμονής 
αλλοδαπών (βινιέτες) κ.λπ. ως εξής: 

Για τέσσερις (4) υπαλλήλους ΥΕ Φυλάκων, 

μέχρι είκοσι (20) ώρες το μήνα και μέχρι διακόσιες 
σαράντα (240) ώρες το έτος ανά υπάλληλο για απο¬ 
γευματινή υπερωριακή απασχόληση, 

σύμφωνα με τους πίνακες προγραμματισμού υπερω- 
ριακής εργασίας της ανωτέρω Αποκεντρωμένης Διοί¬ 
κησης. 

Β. Καθιερώνουμε, για το έτος 2013, υπερωριακή ερ¬ 
γασία με αμοιβή, πέραν του κανονικού ωραρίου, κατά 
τις απογευματινές ώρες, για έναν (1) ειδικό συνεργάτη, 
κατηγορίας ΔΕ, για τις ανάγκες μετακίνησης της Γ.Γ. 
της Αποκεντρωμένης Διοίκησης Θεσσαλίας - Στερεός 
Ελλάδας σε συσκέψεις με κυβερνητικά όργανα και επί¬ 
σημους φορείς στην Αθήνα ή αλλού, σε εθιμοτυπικές 
επισκέψεις και εκδηλώσεις, σε έκτακτες υπηρεσιακές 
ανάγκες σε όλους τους νομούς της Αποκεντρωμένης 
Διοίκησης Θεσσαλίας - Στερεός Ελλάδας, μέχρι είκοσι 
(20) ώρες το μήνα σύμφωνα με τον προγραμματισμό 
υπερωριακής εργασίας της ανωτέρω Αποκεντρωμένης 
Διοίκησης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31.12.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2013 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. Δ16γ/583/4/44/Γ (5) 

Τροποποίηση της απόφασης «Ρύθμιση θεμάτων 
Συγχώνευσης του ΙΤΣΑΚ με τον ΟΑΣΠ». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων 57 παρ. 1 και 3 και 65 του 
Ν. 4002/2011 «Τροποποίηση της συνταξιοδοτικής νομο¬ 
θεσίας του Δημοσίου - Ρυθμίσεις για την ανάπτυξη και 
τη δημοσιονομική εξυγίανση - Θέματα αρμοδιότητας 
Υπουργείων Οικονομικών, Πολιτισμού και Τουρισμού και 
Εργασίας και Κοινωνικής Ασφάλισης» (Α' 180). 

2. Τις διατάξεις του Ν. 1349/1983 «Σύσταση Οργανισμού 
Αντισεισμικού Σχεδιασμού και Προστασίας (Ο.Α.Σ.Π.) και 
άλλες διατάξεις» (Α' 52). 

3. Τις διατάξεις των Π.Δ. 485/1988 (Α' 219) και 77/1989 
(Α' 35) του Οργανισμού των Ο.Α.Σ.Π. και Ι.Τ.Σ.Α.Κ., αντί¬ 
στοιχα. 

4. Τις διατάξεις των άρθρων 16 και 17 του Ν. 2530/1997 
(Α' 218), «Υπηρεσιακή κατάσταση και αναμόρφωση μι¬ 
σθολογίου του διδακτικού και ερευνητικού προσωπικού 
των ιδρυμάτων της Τριτοβάθμιας Εκπαίδευσης (ΑΕΙ- 


ΤΕΙ) - Μισθολογικές ρυθμίσεις ερευνητών και ερευνη¬ 
τικών ιδρυμάτων και άλλων συναφών κατηγοριών και 
άλλες διατάξεις» και του Π.Δ. 91/1998, (Α' 84), «Επέκταση 
της ισχύος του άρθρου 17 του Ν. 2530/1997 (Α' 218) 
στο Ερευνητικό Προσωπικό του Ινστιτούτου Τεχνικής 
Σεισμολογίας και Αντισεισμικών Κατασκευών (ΙΤΣΑΚ)», 
όπως τροποποιήθηκαν με το άρθρο 3 του Ν. 2919/2001 
(ΦΕΚ 128/Α/2001) και στη συνέχεια με το άρθρο 38 
του Ν. 3205/2003 «Μισθολόγιο» (ΦΕΚ 297/Α) και το άρ¬ 
θρο 2 του Ν. 3336/2005 «Εισοδηματική Πολιτική» (ΦΕΚ 
96/Α/2005) και ισχύουν. 

5. Τις διατάξεις του Ν. 1514/1985 (Α' 13) «Ανάπτυξη 
της επιστημονικής και τεχνολογικής έρευνας», όπως 
έχει τροποποιηθεί και ισχύει, καθώς και του άρθρου 10 
παρ. 4 του Ν. 2919/2001 (Α' 128), «Σύνδεση έρευνας και 
τεχνολογίας με την παραγωγή και άλλες διατάξεις». 

6. Την αριθμ. Δ16γ/09/569/Γ /15.11.2007 κοινή απόφαση 
των Υπουργών Περιβάλλοντος Χωροταξίας και Δημο- 
σίωνΈργων και Ανάπτυξης περί των κριτηρίων και της 
διαδικασίας αξιολόγησης του Ι.Τ.Σ.Α.Κ. ως ερευνητικού 
κέντρου. 

7. Τις διατάξεις του άρθρου 21 του Ν. 3044/2002 (ΦΕΚ 
197, Α' /27.8.2002), «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υπουργείου 
ΠΕ.ΧΩ.ΔΕ.». 

8. Την κοινή απόφαση αριθμ. Δ16γ/1017/5/475/Γ (Β' 
1857/14.12.04) των Υπουργών Οικονομίας και Περιβάλ¬ 
λοντος, Χωροταξίας και Δημοσίων Έργων «Ειδικός Λο¬ 
γαριασμός ΚονδυλίωνΈρευνας του Ι.Τ.Σ.Α.Κ.». 

9. Τις διατάξεις του Ν. 2919/2001 (Α' 128), «Σύνδεση 
έρευνας και τεχνολογίας με την παραγωγή και άλλες 
διατάξεις». 

10. Τις διατάξεις του άρθρου 1 του Π.Δ. 85/2012 «Ιδρυση 
και μετονομασία Υπουργείων, μεταφορά και κατάργη¬ 
ση υπηρεσιών» καθώς και του Π.Δ. 86/2012 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ 141/Τ.Α721-06-2012). 

11. Τις αριθμ. Δ16γ/04/378/Γ/16-9-11 και Δ16γ/05/378/Γ/ 
16-9-11 διαπιστωτικές πράξεις μετάταξης - μεταφοράς 
του προσωπικού του ΙΤΣΑΚ στον ΟΑΣΠ, (Β' 2290). 

12. Τις διατάξεις του άρθρου 90 του Π.Δ. 63/2005 «Κώ¬ 
δικας Νομοθεσίας για την Κυβέρνηση και τα Κυβερνητι¬ 
κά Όργανα» (Α' 98) και το γεγονός ότι από τις διατάξεις 
της παρούσας δεν προκαλείται δαπάνη σε βάρος, ούτε 
του Κρατικού Προϋπολογισμού, ούτε σε βάρος του προ¬ 
ϋπολογισμού του ΟΑΣΠ, σ' αυτό το στάδιο. 

13. Την αριθμ. Δ16γ/597/9/497/Γ/01-12-2011 απόφαση 
«Ρύθμιση θεμάτων Συγχώνευσης του ΙΤΣΑΚ με τον 
ΟΑΣΠ» (ΦΕΚ 2780 Β'). 

14. Την αριθμ. Υ43/05-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων Σταύρου Καλογιάννη» (ΦΕΚ 
2094 Β'). 

15. Το αριθμ. οικ. 2251/04-12-2012 έγγραφο του ΟΑΣΠ με 
τη συνημμένη σε αυτό με αριθμό 227/9-11-2012 ομόφωνη 
απόφαση του Δ.Σ. του ΟΑΣΠ για την τροποποίηση του 
θέματος, αποφασίζουμε: 

Τροποποιούμε την περίπτωση γ της παρ. 1 της αριθμ. 
Δ16γ/597/9/497/Γ/01-12-2011 απόφασης «Ρύθμιση θεμάτων 
Συγχώνευσης του ΙΤΣΑΚ με τον ΟΑΣΠ» ως εξής: 

«γ.ί. Οι ερευνητές του ΙΤΣΑΚ εξελίσσονται σύμφωνα με 
τις διατάξεις του Ν. 2919/2001. Για την εξέλιξη των ερευ- 

νητών έχουν εφαρμογή και οι διατάξεις των άρθρων 16 
και 17 του Ν. 1514/1985, όπως αυτές εκάστοτε ισχύουν. 

γ.ϋ. Ειδικότερα μέχρι την έκδοση του νέου Οργανισμού 
οι ερευνητές των βαθμιδών Δ', Γ' και Β' εξακολουθούν 
να παραμένουν στη βαθμίδα όπου υπηρετούν». 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθμ. 3198 (6) 

Καθορισμός προσωρινών θέσεων εργασίας κρατουμέ¬ 
νων στο Ειδικό Κατάστημα Κράτησης Νέων Αυλώνα. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις των άρθρων 40, 41, 43, παρ. 3 και 46 
παρ. 2 του Ν. 2776/1999 (ΦΕΚ 291 τ.Α') «Σωφρονιστικός 
Κώδικας». 

2. Τις διατάξεις του Π.Δ. 107/2001 (ΦΕΚ Α'/97) «Ευ¬ 
εργετικός υπολογισμός ημερών ποινής καταδίκων και 
υποδίκων για εργασία ή απασχόληση σε προγράμματα 
ή σπουδές» όπως τροποποιήθηκε και συμπληρώθηκε με 
τα Π.Δ. 378/2001 (ΦΕΚ Α'/252), 333/2003 (ΦΕΚ Α'/285), 
75/2005 (ΦΕΚ Α7114) και 240/2007 (ΦΕΚ Α'/283). 

3. Την αριθ. 2/10-1-2013 πρόταση του Συμβουλίου Ερ¬ 
γασίας Κρατουμένων του Ειδικού Καταστήματος Κρά¬ 
τησης Νέων Αυλώνα καθώς και το αριθ. 381/11-1-2013 
έγγραφο της Προϊσταμένης της Διεύθυνσης του εν 
λόγω Καταστήματος. 

4. Την ανάγκη συγκρότησης έκτακτου συνεργείου 
δεκαπέντε (15) θέσεων για την πραγματοποίηση οικο¬ 
δομικών και τεχνικών εργασιών, λόγω παλαιότητας των 
κτιριακών εγκαταστάσεων του Ε.Κ.Κ.Ν. Αυλώνα. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε δεκαπέντε (15) προσωρινές θέσεις ερ¬ 
γασίας κρατουμένων, στο Ειδικό Κατάστημα Κράτησης 
Νέων Αυλώνα, για το χρονικό διάστημα έως 30-6-2014, 
για τη συγκρότηση νέου έκτακτου συνεργείου οικοδομι¬ 
κών και τεχνικών εργασιών, προκειμένου να αντιμετωπί¬ 
ζονται τα προβλήματα συντήρησης και αποκατάστασης 
φθορών των κτιριακών εγκαταστάσεων του Καταστή¬ 
ματος από ενήλικες κρατούμενους, που μετάγονται από 
Καταστήματα Κράτησης Ενηλίκων, επειδή διαθέτουν 
την κατάλληλη τεχνική γνώση. 

Οι κρατούμενοι, που θα τοποθετηθούν για εργασία στις 
ανωτέρω θέσεις, δικαιούνται ευεργετικό υπολογισμό 
ημερών εργασίας, σύμφωνα με τους όρους και τις προϋ¬ 
ποθέσεις των σχετικών διατάξεων του άρθρου 1 του Π.Δ. 
378/2001 (ΦΕΚ Α' 252) «Τροποποίηση του Π.Δ. 342/2000 
(ΦΕΚ 296 Α') περί αύξησης του ανώτατου ορίου του 
ευεργετικού υπολογισμού ημερών ποινής καταδίκων και 
υποδίκων λόγω εργασίας» και του Π.Δ. 107/2001 (ΦΕΚ 97 
Α') «Ευεργετικός υπολογισμός ημερών ποινής καταδίκων 
και υποδίκων για εργασία ή απασχόληση σε προγράμ¬ 
ματα ή σπουδές», όπως ισχύει σήμερα. 


Μετά το πέρας εκτέλεσης των ως άνω εργασιών, παύ¬ 
ει να ισχύει η παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 
-♦- 

(7) 

Χορήγηση άδειας Ασκησης Επαγγέλματος Κοινωνικού 
Λειτουργού στην ΚΟΥΡΚΟΥΜΕΛΗ ΑΙΚΑΤΕΡΙΝΗ ΤΟΥ 
ΓΕΩΡΓΙΟΥ. 

Με την αριθ. πρωτ. 68881/14521/3-1-2013 απόφαση 
Αντιπεριφερειάρχη Λευκάδας που εκδόθηκε σύμφωνα 
με τις διατάξεις του άρθρου 1 παρ. 4 του Π.Δ. 23/1992, 
τις διατάξεις του Ν.Δ. 4018/1959, το Π.Δ. 50/1989, το 
Ν. 3918/2011 άρθρο 54 των άρθρων 1 και 6, του Π.Δ. 
93/1993 και του άρθρου 186 παρ. II περ. Ζ αριθμ. 17 του 
Ν. 3852/2010, χορηγείται στην ΚΟΥΡΚΟΥΜΕΛΗ ΑΙΚΑΤΕ¬ 
ΡΙΝΗ ΤΟΥ ΓΕΩΡΓΙΟΥ, κάτοικο Λευκάδας, άδεια άσκησης 
επαγγέλματος Κοινωνικού Λειτουργού. 

Ο Αντιπεριφερειάρχης 
ΘΕΟΔΩΡΟΣ ΒΕΡΥΚΙΟΣ 

-♦- 

Αριθμ. 1276 /Γ3- 57 (8) 

Έγκριση, προκήρυξη και ανάθεση διενέργειας της Ετή¬ 
σιας Στατιστικής Έρευνας Παραγωγής και Πωλήσε- 
ων Βιομηχανικών Προϊόντων (ΡΒΟϋΟΟΜ), έτους 2012, 
έγκριση χρησιμοποίησης στατιστικών οργάνων και 
καθορισμός αμοιβής τους για το έτος 2013. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τ ις διατάξεις: 

α. του Ν. 3832/2010 (ΦΕΚ 38/Α/9-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στήρι¬ 
ξης της Ελληνικής οικονομίας» το άρθρο 323 του Νόμου 
4072/2012 (ΦΕΚ 86/Α'/ΙΙ .4.2012) «Βελτίωση επιχειρηματι¬ 
κού περιβάλλοντος - Νέα εταιρική μορφή - Σήματα - Με¬ 
σίτες Ακινήτων - Ρύθμιση θεμάτων ναυτιλίας, λιμένων και 
αλιείας και άλλες διατάξεις», της παρ. 1 του άρθρου 7 της 
από 18-11-2012 πράξης Νομοθετικού περιεχομένου «Δημο¬ 
σιονομικοί κανόνες και άλλες διατάξεις» (ΦΕΚ 228 τ.Α'), 

β. του Π.Δ. 226/2000 (ΦΕΚ 195/Α/8-9-2000) «Οργανισμός 
της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.04.2005), 

δ. του Ν. 2685/1999 και ιδίως τα άρθρα 2 και 8 (ΦΕΚ 35/ 
Α'/18-2-1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν. 3833/2010 (ΦΕΚ 40/Α'/15-3-2010) «Προστασία της 
εθνικής οικονομίας - Επείγοντα μέτρα για την αντιμε¬ 
τώπιση της δημοσιονομικής κρίσης», συμπληρώθηκε με 
την προσθήκη του άρθρου 49 παρ. 1 του Ν. 3871/2010 

(ΦΕΚ 141/Α717.08.2010) «Δημοσιονομική Διαχείριση και 
ευθύνη» και Τροποποιήθηκε και ισχύει με την παρ. 13 
του άρθρου 45 του Ν. 3943/2011 (ΦΕΚ 66/Α'), 

ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α 194), 

στ. της ΓΠ - 400/27-8-2012 απόφασης, με θέμα «Εγκρι¬ 
ση Κανονισμού Λειτουργίας και Διαχείρισης της Ελλη¬ 
νικής Στατιστικής Αρχής» (ΦΕΚ 2390/Β728.8.2012), 

2. Τον Κανονισμό (ΕΟΚ) αριθ. 3924/91 του Συμβουλίου 
της 19ης Δεκεμβρίου 1991, περί κοινοτικής έρευνας για 
τη Βιομηχανική Παραγωγή. 

3. Τις υπ’ αριθμ.: 

α) 914/Α2- 275 /23-1-2013 (ΚΑΕ 0429) η οποία καταχω- 
ρήθηκε με Α/Α: 65.1, και 

β) 915/Α2-274/23-1-2013 (ΚΑΕ 0419) η οποία καταχω- 
ρήθηκε με Α/Α: 66.1, αποφάσεις, έγκρισης δέσμευσης 
πίστωσης για την πληρωμή δαπάνης σε βάρος της πί¬ 
στωσης του προϋπολογισμού της ΕΛ.ΣΤΑΤ οικονομικού 
έτους 2013. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους τριάντα πέντε χιλιάδων 
εκατόν πενήντα ευρώ (35.150,00 €), συμπεριλαμβανομέ¬ 
νου του ΦΠΑ, για το οικονομικό έτος 2013, η οποία θα 
βαρύνει τις πιστώσεις του προϋπολογισμού των εξόδων 
της ΕΛ.ΣΤΑΤ. 

Αναλυτικότερα με τον αριθμ. απόφασης 914/Α2- 275 / 
23-1-2013 ( ΚΑΕ 0429 ) έχει εγκριθεί η δέσμευση πίστω¬ 
σης ύψους τριάντα τριών χιλιάδων εκατόν πενήντα ευρώ 
(33.150,00 €) και με τον αριθμό απόφασης 915/Α2-274/ 
23-Τ2013 (ΚΑΕ 0419) έχει εγκριθεί η δέσμευση πίστωσης 
ύψους δύο χιλιάδων ευρώ (2000,00 €), αποφασίζουμε: 

1. α. Εγκρίνουμε και προκηρύσσουμε τη διενέργεια της 
Ετήσιας ΣτατιστικήςΈρευνας Παραγωγής και Πωλήσεων 
Βιομηχανικών Προϊόντων (ΡΒΟϋΟΟΜ), εντός του έτους 
2013, με έτος αναφοράς των στοιχείων το έτος 2012. 

β. Αναθέτουμε στο Τμήμα Στατιστικών Παραγωγής της 
Δ/νσης Στατιστικών Δευτερογενούς Τομέα της ΕΛ.ΣΤΑΤ 
τη διενέργεια της ανωτέρω έρευνας. 

2. Σκοπός της έρευνας αυτής είναι η συλλογή στατι¬ 
στικών στοιχείων, σχετικά με τη βιομηχανική παραγωγή, 
για την κατάρτιση Κοινοτικών Στατιστικών ανά βιομη¬ 
χανικό προϊόν, σύμφωνα με την Κοινοτική στατιστική 
ταξινόμηση προϊόντων ΡΒΟϋΟΟΜ, 

Ειδικότερα τα στοιχεία που συλλέγονται αφορούν 
στην: 

• παραχθείσα ποσότητα 

• πωληθείσα ποσότητα (ανεξάρτητα από το χρόνο 
παραγωγής) 

• αξία πωλήσεων 

Η εν λόγω έρευνα διενεργείται ταυτόχρονα σε όλα τα 
Κράτη Μέλη της Ευρωπαϊκής Ένωσης (Ε.Ε.), στο πλαίσιο 
του Κοινοτικού Στατιστικού Προγράμματος, με κοινές 
μεθόδους και πρότυπα, όπως προβλέπεται στον Κανο¬ 
νισμό της Ε.Ε, που αναφέρεται στην παράγραφο 2, του 
σκεπτικού της απόφασης αυτής. 

3. Η έρευνα είναι απογραφική και θα διενεργηθεί σε 
όλες τις Περιφερειακές Ενότητες της Χώρας. Ερευνώ- 
μενη μονάδα είναι η επιχείρηση με μέση ετήσια απα¬ 
σχόληση 10 άτομα και άνω. Εκτιμάται, ότι θα ερευνη- 
θούν 4.300, περίπου, επιχειρήσεις που ανήκουν στους 
κλάδους οικονομικής δραστηριότητας Β (Ορυχεία και 
λατομεία) και Ο (Μεταποίηση) της στατιστικής ταξινό¬ 
μησης οικονομικών δραστηριοτήτων της Ευρωπαϊκής 


Ένωσης ΝΑΟΕ Βον.2, έτσι ώστε να παρέχονται στην 
Κοινότητα πλήρεις, πρόσφατες και αξιόπιστες στατι¬ 
στικές πληροφορίες για την παραγωγή των προϊόντων 
των ανωτέρω κλάδων. Οι επιχειρήσεις που θα ερευνη- 
θούν θα επιλεγούν από το Μητρώο Επιχειρήσεων της 
ΕΛ.ΣΤΑΤ, το οποίο καταρτίζεται από διοικητικές πηγές 
(Γενική Γραμματεία Πληροφοριακών Συστημάτων του 
Υπουργείου Οικονομικών, ΙΚΑ κ.ά.) και ενημερώνεται από 
τις διενεργούμενες στατιστικές έρευνες. 

4. Τα αποτελέσματα της έρευνας θα πινακοποιη- 
θούν σε επίπεδο συνόλου Χώρας και θα διαβιβαστούν 
στο Στατιστικό Γραφείο της Ευρωπαϊκής Ένωσης 
(ΕΨΒ05ΤΑΤ) με τη μορφή και εντός των προθεσμιών 
που προβλέπονται από τον Κανονισμό του σκεπτικού 
της εν λόγω απόφασης. 

5. Αναλυτικά θα πραγματοποιηθούν οι παρακάτω ερ¬ 
γασίες: 

• Σχεδιασμός και οργάνωση της έρευνας. 

• Ενημέρωση του μητρώου των επιχειρήσεων των κλά¬ 
δων Οικονομικής Δραστηριότητας με κωδικούς ΝΑΟΕ 
Βον 2, Β και Ο. 

• Εκπαίδευση ιδιωτών-συνεργατών, για την ορθή συ¬ 
μπλήρωση του ερωτηματολογίου της έρευνας. 

• Ανάπτυξη μηχανογραφικών εφαρμογών για την αυ¬ 
τόματη επεξεργασία των στοιχείων της έρευνας. 

• Αποστολή - συλλογή ερωτηματολογίων. 

•Έλεγχος και κωδικογράφηση των ερωτηματολογίων. 

• Εισαγωγή των δεδομένων σε Η/Υ και μηχανογρα¬ 
φικοί έλεγχοι. 

• Πινακοποίηση των αποτελεσμάτων. Παρουσίαση των 
αποτελεσμάτων της έρευνας σε στατιστικούς πίνακες 
και αποστολή τους στην ΕυΐΌείαΙ. 

• Κατάρτιση έκθεσης ποιότητας των αποτελεσμάτων 
της έρευνας, που θα διαβιβαστεί στη Στατιστική Υπη¬ 
ρεσία της Ευρωπαϊκής Ένωσης (ΕυΐΌείαΙ). 

• Δημοσιοποίηση των αποτελεσμάτων. 

6. Κατά τη διενέργεια της ανωτέρω έρευνας θα απα¬ 
σχοληθούν για τη συλλογή των ερωτηματολογίων: 

• υπάλληλοι της ΕΛ.ΣΤΑΤ, μόνιμοι και με σύμβαση Ι.Δ. 
οι οποίοι θα εργασθούν εντός του κανονικού ωραρίου 
εργασίας. 

• 50-250 ιδιώτες-συνεργάτες , οι οποίοι θα χρησιμο¬ 
ποιηθούν στην ΕΛ.ΣΤΑΤ κατά το στάδιο συλλογής των 
ερωτηματολογίων. 

Ο ορισμός των ιδιωτών-συνεργατών θα γίνει με από¬ 
φαση του Προέδρου της ΕΛ.ΣΤΑΤ. 

7. Η αμοιβή των ιδιωτών-συνεργατών (συμπεριλαμ¬ 
βανομένου και του αναλογούντος ΦΠΑ) καθορίζεται 
σε 9,25 ευρώ, ανά πλήρως και σωστά συμπληρωμένο 
ερωτηματολόγιο, 3.700 ερωτηματολόγια χ 9,25 ευρώ = 
34.225,00 ευρώ. 

Για τις επιχειρήσεις που θα βρεθούν κλειστές (εκτός 
λειτουργίας), κατά την επίσκεψη του ιδιώτη - συνεργά¬ 
τη, η αμοιβή καθορίζεται σε 3,08 ευρώ για κάθε τέτοια 
επιχείρηση και αντιστοιχεί στην εργασία ενημέρωσης 
του Μητρώου Επιχειρήσεων της ΕΛ.ΣΤΑΤ., 300 ερωτη¬ 
ματολόγια χ 3,08 ευρώ = 925,00 ευρώ. 

Συνολική δαπάνη 35.149,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Φεβρουάριου 2013 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΟΡΘΩΣ ΕΙΣ ΣΦΑ ΛΜΑΤΩΝ 

(9) 

Στην Υ4ε/οικ. 115689/3-12-2012 απόφαση του Υπουργού 
Υγείας που δημοσιεύτηκε στο ΦΕΚ 3575/31-12-2012 (τεύ¬ 
χος Β') στη σελίδα 53125 που αφορά στην τροποποίηση 


της Υ4ε/19135 ΓΠ/5-11-2001 (ΦΕΚ 1520/Β72001) υπουργι¬ 
κής απόφασης, όπου αναφέρεται «ΦΕΚ 1520/Β72001» 
διορθώνεται στο ορθό «ΦΕΚ 1502/Β72001». 

(Από το Υπουργείο Υγείας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












